દિનેશની પુત્રી ભાવનાએ બારમું ધોરણ પાસ કર્યું અને વાણિજ્યનો અભ્યાસ કરવા કૉલેજમાં જવા લાગી ત્યારે વિનોદે કહ્યું : ‘બહેન, હવે તું ધીમેધીમે ઘરની જવાબદારી ઉપાડતી થા. તારી સવારની કૉલેજ છે એટલે બપોરે તું આપણા શૉ-રૂમમાં આવ. તને પગાર માંડી આપીશ પણ હવે ઘરની જવાબદારી માથે લઈશ તો મને આનંદ થશે.’ સમયની માંગ સમજી ભાવના સેલ્સગર્લ બની ગઈ. વિનોદનાં સંતાનો પણ હવે પપ્પાની ઑફિસમાં આવતાં ગયાં.